Европейската комисия насърчава безплатния достъп до безжичен интернет чрез инициативата Wi-Fi4EU | Министерство на транспорта, информационните технологии и съобщенията
Начало » Информационни технологии » Европейски програми и проекти » Механизъм за свързване на Европа » Събития » Европейската комисия насърчава безплатния достъп до безжичен интернет чрез инициативата Wi-Fi4EU
В средата на месец март 2018 г. ще бъде пусната онлайн платформата за кандидатстване. За първия конкурс допустими кандидати са общините и асоциациите от общини. За България е прието разделението на 265 общини. След отваряне на платформата общинските администрации ще имат възможност в рамките на 6-8 седмици да попълнят своя формуляр за кандидатстване по първия конкурс по инициативата WiFi4EU. Възможност за регистрация ще имат и инсталационни компании. В рамките на пилотния конкурс Европейската комисия ще раздаде първите 1000 ваучера за населени места в целия ЕС.
На първия етап - подаване на заявления, не се изисква общините да имат подготвено проектно предложение за изграждане на бъдещите безжични мрежи. Във формуляра за кандидатстване ще се попълва само обща информация за общината – като наименование, адрес, лице за контакт, брой жители и т.н. Очаква се формулярът да е максимално опростен и да се попълва на всички официални езици в ЕС. Европейската комисия ще извърши своята селекция на база времето на подаване на формулярите за участие, отчитайки географския принцип. За всяка страна членка се предвижда да бъдат финансирани минимум 15 общини.
Повече информация може да намерите на адрес: https://www.mtitc.government.bg/bg/category/252/vuprosi-i-otgovori-za-ei...